Haasbekkies - Drommie kry vlerke 1
Drommie kry vlerke
In 'n land baie ver hiervandaan, by 'n groot meer, woon 'n groot klomp swanedrake. Die mammas en die pappas werk en gesels en die kinders baljaar van vroeg tot laat. Een mamma sit geduldig op haar nes en broei.
Kort-kort maak Pappa Swanedraak 'n draai by die nes. Hy is al skoon ongeduldig van die weke se gewag vir die eiers om uit te broei. Mamma Swanedraak weet sommer dat hierdie eiertjies binnekort sal uitbroei.
Sowaar! 'n Paar uur later voel Mamma Swanedraak hoe die eiertjies begin kraak en vyf klein swanedrakies broei uit.
'n Paar maande later is die vyf swanedrakies al sterk en hulle swem en baljaar te heerlik saam met al die ander. Een van die swanedrakies, klein Drommie Draak, is net anders as die ander drakies.
Drommie Drakie sit elke dag onder die groot wilgerboom en kyk hoe die voëltjies bo in die lug vlieg en sweef. Dan wens hy dat hy ook kan vlieg met sy vlerke.
Swanedrakies het vlerkies, maar hulle vlerkies kan nie vlieg nie. Hul vlerkies is heeltemal te klein vir hul lyfies.
Dae lank dink hy en wonder wat hy kan doen. Eendag hoor hy die groot swanedrake praat oor die towerpaddas. Hy hoor dat dit paddas is wie se agterlywe vas aan mekaar sit. Die paddas het twee tonge met sterk towerkrag op die punte. "Miskien sal die paddas my vlerkies groter kan toor?"
Die storie is geskryf en geïllustreer deur Juanette Coetzee (10 jaar)
Die storie was 'n naaswenner in Storiewerf Vonkelfiksie Kreatiewe Kreature Skryfkompetisie 2007 - Afdeling B